CELEX: 62007TA0392
Language: lv
Date: 2013-01-15 00:00:00
Title: Lieta T-392/07: Vispārējās tiesas 2013. gada 15. janvāra spriedums — Strack /Komisija (Piekļuve dokumentiem — Regula (EK) Nr. 1049/2001 — Dokumenti, kas saistīti ar atkārtotiem pieteikumiem piekļūt dokumentiem un Vispārējā tiesā iesniegtu lietu — Dokumentu reģistrs — Prasība atcelt tiesību aktu — Netieši izteikts piekļuves atteikums — Interese celt prasību — Pieņemamība — Daļējs piekļuves atteikums — Izņēmums saistībā ar privātās dzīves un personas neaizskaramības aizsardzību — Izņēmums saistībā ar trešās personas komerciālo interešu aizsardzību — Izņēmums saistībā ar lēmumu pieņemšanas procesa aizsardzību — Pienākums norādīt pamatojumu — Ārpuslīgumiskā atbildība)

23.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 55/9
            
         Vispārējās tiesas 2013. gada 15. janvāra spriedums — Strack/Komisija
   (Lieta T-392/07) (1)
   
   (Piekļuve dokumentiem - Regula (EK) Nr. 1049/2001 - Dokumenti, kas saistīti ar atkārtotiem pieteikumiem piekļūt dokumentiem un Vispārējā tiesā iesniegtu lietu - Dokumentu reģistrs - Prasība atcelt tiesību aktu - Netieši izteikts piekļuves atteikums - Interese celt prasību - Pieņemamība - Daļējs piekļuves atteikums - Izņēmums saistībā ar privātās dzīves un personas neaizskaramības aizsardzību - Izņēmums saistībā ar trešās personas komerciālo interešu aizsardzību - Izņēmums saistībā ar lēmumu pieņemšanas procesa aizsardzību - Pienākums norādīt pamatojumu - Ārpuslīgumiskā atbildība)
   2013/C 55/13
   Tiesvedības valoda — vācu
   
      Lietas dalībnieki
   
   
      Prasītājs: Guido Strack (Ķelne, Vācija) (pārstāvis — H. Tettenborn, advokāts)
   
      Atbildētāja: Eiropas Komisija (pārstāvji — sākotnēji C. Ladenburger un P. Costa de Oliveira, vēlāk P. Costa de Oliveira un B. Conte)
   
      Priekšmets
   
   Pirmkārt, prasība atcelt visus tiešos un netiešos Komisijas lēmumus, kas pieņemti pēc sākotnējā pieteikuma piekļūt dokumentiem, ko G. Strack iesniedza 2007. gada 20. jūnijā, un, otrkārt, prasība par zaudējumu atlīdzību
   
      Rezolutīvā daļa:
   
   
               1)
            
            
               izbeigt tiesvedību attiecībā uz netiešo piekļuves atteikumu lēmumu likumību;
            
         
               2)
            
            
               atcelt Komisijas 2007. gada 25. jūlija lēmumu, ar ko atteikts piekļūt reģistra izrakstam;
            
         
               3)
            
            
               atcelt 2007. gada 23. oktobra lēmumu par OLAF dokumentiem, ciktāl tas attiecas uz juridisko personu datiem;
            
         
               4)
            
            
               atcelt Komisijas 2007. gada 28. novembra un 2008. gada 15. februāra lēmumus saistībā ar Komisijas (izņemot OLAF) dokumentiem;
            
         
               5)
            
            
               atcelt Komisijas 2007. gada 28. novembra un 2008. gada 9. aprīļa lēmumus saistībā ar dokumentiem lietā T-110/04, ciktāl tie attiecas, pirmkārt, uz juridisku personu datu svītrošanu, ja tā nav pamatota ar Eiropas Parlamenta un Padomes 2001. gada 30. maija Regulas (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem 4. panta 2. punktu, otrkārt, uz dokumentu un datu izņemšanu, pamatojoties uz Regulas Nr. 1049/2001 4. panta 1. punkta b) apakšpunktu, izņemot, pirmkārt, Eiropas Komisijas ģenerāldirektorāta “Tirdzniecība” ierēdņu vārdu un adrešu svītrošanu un, otrkārt, kritikas, ko prasītājs pret tiem vērsis lietā T-110/04, svītrošanu un, treškārt, dokumentu un datu izņemšanu, pamatojoties uz Regulas Nr. 1049.2001 4. panta 3. punkta otro daļu;
            
         
               6)
            
            
               prasību pārējā daļā noraidīt;
            
         
               7)
            
            
               Komisija sedz savus, kā arī atlīdzina divas trešdaļas Guido Strack tiesāšanās izdevumu.
            
         
      (1)  OV C 297, 08.12.2007.